Pamätník Východoslovenského roľníckeho povstania

Pamätník roľníckej vzbury 1831https://www.pamiatky.sk/sk/page/zoznam-vybranych-narodnych-kulturnych-pamiatok je národná kultúrna pamiatka postavená v katastrálnom území obce Haniska na kopci Furča, južne od krajského mesta Prešov na východných svahoch Šarišskej vrchoviny.

 História 
Pamätník bol postavený roku 1938 v rámci osláv 20. výročia trvania Česko-Slovenska na pamiatku roľníckej vzbury, ktorá vypukla 19. júla 1831.Publikácia: Informátor Okres Prešov, Vydanie prvé rok 1987, strana 11 Vzburu viedli richtári obcí a niekoľko chudobných zemanov, vypukla v Haliči a zasiahla až 150 východoslovenských obcí. Zúčastnilo sa jej približne 40 000 vzbúrencov. Vzburu vojsko potlačilo a 119 povstalcov popravili.

 Opis 
Pamätník tvorí monumentálne súsošie z pieskovca a je dielom akademického sochára Jozefa Pospíšila a architekta Č. Vořecha. Iniciatívu pri jeho postavení mali najmä členovia Jubilárneho výboru mladých Slovákov na východnom Slovensku. Reštaurovaný bol v roku 1958 a v rokoch 1968 až 1969.

Hlavným motívom pamätníka je bronzová socha víťazne kráčajúceho muža, umiestnená na vysokom valcovom pylóne. V podnoží je súsošie 7 povstalcov, symbolicky znázorňujúce profesijné stavy účastníkov povstania. Kam patrili najmä zemania, mešťania, želiari, podželiari, baníci, chudoba (mestská a dedinská) a zamestnanci štátu (richtári, učitelia, hajdúsi,...)

Celková výška pamätníka je . Postavy v súsoší sú až  vysoké. Bronzová socha na pylóne je vysoká . V pravej ruke drží ratolesť dĺžky . Sochy v súsoší sú vytesané z pieskovca.

 Prístupová cesta 
Z obce Haniska je pamätník jasne viditeľný a prídeme k nemu po miestnej komunikácii mostom cez rieku Torysu smerom na západ. Na pravom brehu Torysy je aj parkovisko, pre osobné automobily. Premáva tam aj linka č. 42 prešovskej MHD. Z asfaltovej cestičky, ktorá vedie na Borkút, za kresťanským krížom vľavo, je turistická cestička a schody vedúce k pamätníku odkiaľ je veľmi pekný výhľad na obec Haniska, Slanské vrchy aj mesto Prešov.

 Galéria 

Referencie

 Iné projekty 

Kategória:Šarišská vrchovina
Kategória:Národné kultúrne pamiatky na Slovensku pred rokom 2002
Kategória:Kultúrne pamiatky v okrese Prešov
Kategória:Haniska (okres Prešov)
Kategória:Bronzové sochy
Kategória:Poľnohospodárstvo na Slovensku